Assam Flood: ৰাজ্যত উদ্বেগজনক পৰিস্থিতি ! জলপ্ৰলয়ত সাধাৰণ মানুহৰ দুৰ্দশা, ২৯ খন জিলাত ২ সহস্ৰাধিক গাঁও পানীৰ তলত ... - assam flood 500 family temporary shelters railway track- News18 assam\nHome » photogallery » assam »Assam Flood: ৰাজ্যত উদ্বেগজনক পৰিস্থিতি ! জলপ্ৰলয়ত সাধাৰণ মানুহৰ দুৰ্দশা, ২৯ খন জিলাত ২ সহস্ৰাধিক গাঁও পানীৰ তলত ...\nAssam Flood: অসমত বানপানীৰ ফলত হাজাৰ হাজাৰ লোক ক্ষতিগ্ৰস্ত\n। May 21, 2022, 21:15 IST\nঅসমত বানপানীৰ ফলত হাজাৰ হাজাৰ লোক ক্ষতিগ্ৰস্ত হৈছে। যোৱা কেইদিনমানৰ নেৰানেপেৰা বৰষুণে ৰাজ্যখনত বান পানী আৰু ভূমিস্খলনৰ সমস্যাৰ সৃষ্টি কৰিছে। চৰকাৰে মানুহক সুৰক্ষিত স্থানলৈ লৈ যাবলৈ চেষ্টা কৰি আছে। এতিয়ালৈকে ১৪ জন লোকে প্ৰাণ হেৰুৱাইছে। মানুহক সাহায্য শিবিৰলৈ লৈ যোৱা হৈছে।\nযমুনামুখ জিলাৰ দুখন গাঁৱৰ প্ৰায় ৫০০ পৰিয়ালে ৰে'লপথৰ কাষত ৰাতিটো কটাবলৈ বাধ্য হৈছে। সেইটো অঞ্চলটোৰ সৰ্বোচ্চ স্থান। অঞ্চলটোত এতিয়াও ৰেলপথত বানপানী নাই।\nচাংজুৰাই আৰু পতিয়া পাথাৰ গাঁৱৰ বাসিন্দাসকলে এই বছৰৰ বানপানীত প্ৰায় সকলো হেৰুৱাইছে। এনডিটিভিয়ে জনাইছে যে ৰেলপথৰ কাষৰ মানুহে যোৱা কেইদিনমান ধৰি প্লাষ্টিকৰ তম্বুত বাস কৰি আছে।\nগাওঁবাসীয়ে দাবী কৰিছে যে তেওঁলোকে যোৱা পাঁচ দিনত ৰাজ্য চৰকাৰ আৰু জিলা প্ৰশাসনৰ পৰা বিশেষ সহায় লাভ কৰা নাই। অসমৰ পৰিস্থিতি এতিয়াও উদ্বেগজনক। নেৰানেপেৰা বৰষুণৰ ফলত ২৯ খন জিলাৰ ২৫৮৫ খন গাঁৱৰ ৮ লাখৰো অধিক লোক ক্ষতিগ্ৰস্ত হৈছে।\nঅসমৰ ২৯ খন জিলাত বানপানীৰ ফলত প্ৰায় ৭.১২ লাখ লোক ক্ষতিগ্ৰস্ত হৈছে। নগাঁৱত ৩.৩৬ লাখতকৈও অধিক লোক, কাছাৰত ১.৬৬ লাখ, হোজাইত ১.১১ লাখ আৰু দৰঙত ৫২,৭০৯ জন লোক ক্ষতিগ্ৰস্ত হৈছিল। ৰাজ্য চৰকাৰৰ মতে, মুঠ ৮০,০৩৬ হেক্টৰ শস্য ভূমি আৰু ২২৫১ খন গাওঁ এতিয়াও পানীৰ তলত আছে।
